སློབ་དཔོན་ཙ་ལོ་ཀིའི་ལོ་རྒྱུས་ནི།ཡུལ་མ་ག་ལ་བུ་ལི།རིགས་དམངས་རིགས།བླ་མ་མཻ་ཏྲི་པ་ཡིན།དེ་ཡང་གཉིད་ཆེ་བས་དུས་རྟག་ཏུ་གཉིད་ཀྱི་དབང་དུ་སོང་ནས་བརྩོན་འགྲུས་རྩོམ་མི་ནུས་པ་ལས།དུས་རེ་ཞིག་ན་
འཁོར་བའི་ཆོས་ལ་སྐྱོ་བ་སྐྱེས་ནས་ཤིང་རྩ་གཅིག་ཏུ་བསྡད་པ་དང་།དེར་རྣལ་འབྱོར་པ་ཞིག་བྱོད་ནས་ཁྱེད་འདི་ན་ཅི་བྱེད་ཟེར།བདག་འཁོར་བའི་ཆོས་ལ་སྐྱོ་ནས་ཆོས་བསྒྲུབ་སེམས་པ་ལ།ཆོས་སྟོན་པའི་སློབ་དཔོན་དང་མ་ཕྲད།སྒྲིབ་པའི་རང་བཞིན་

གཉིད་ཆེ་བས་བརྩོན་འགྲུས་རྩོམ་མ་ནུས་པས།ད་ཁྱེད་ཀྱིས་བདག་ལ་ཆོས་ཀྱང་སྟོན།གཉིད་ཆུང་བའི་ཐབས་ཤིག་མ་བྱིན་ན་ཕན་པ་མེད་ཞུས་པས།རྣལ་འབྱོར་པ་དེ་སློབ་དཔོན་མཻ་ཏྲི་པ་ཡིན་པས་རྗེས་སུ་བཟུང་ནས།
གགཉིད་ཀྱང་ཆུང་ལ་འཁོར་བ་ལས་ཀྱང་ཐར་གྱིས་གསུངས་ཏེ།འཁོར་ལོ་བདེ་མཆོག་གི་དཀྱིལ་འཁོར་དུ་དབང་བསྐུར་ནས་མི་ཟབ་པའི་རྫོགས་རིམ་འདི་ལྟར་བྱིན་ཏེ།སྣང་སྲིད་ཐམས་ཅད་རང་གི་ལུས་ངག་ཡིད་གསུམ་དུ་སྡུས་ཤིག།ལུས་ངག་ཡིད་གསུམ་
རྩ་གགསུམ་དུ་བསྡུས།རོ་རྐྱང་གཉིས་ཨ་ཝ་དྷཱུ་ཏཱིར་ཆུག་ལ།ལུས་དང་ཨ་ཝ་དྷཱ་ཏཱི་མཚོར་བསྒོམ།རང་སེམས་མཚོ་ནང་དུ་རང་པ་འཕྱོ་བ་ལྟར་བསྒོམས་ན་གཉིད་ཀྱང་ཆུང་།རླུང་ཨ་ཝ་དྷཱུ་ཏཱིར་ཚུད་པས་མི་རྟོག་པ་ངང་གིས་སྐྱེ་བ་ཡིན་གསུངས།དེས
ཀྱང་དེ་ལྟར་བསྒོམས་པས་ལོ་དགུན་ཕྱག་རྒྱ་ཆེན་པོའི་དངོས་གྲུབ་ཐོབ་སྟེ།ལུས་དེ་ཉིད་མ་སྤངས་པར་མཁའ་སྤྱོད་དུ་གཤེགས་སོ།།སློབ་དཔོན་ཙ་ལོ་ཀིའི་རྟོགས་བརྗོད་ནི།བླ་མ་དམ་པའི་གདམས་ངག་ནི།།ཡུན་རིང་དུས་སུ་བསྒོམས་པ་ཡིས།།།
ས་སོགས་རིམ་པས་ཐིམ་པ་ལས།།རང་སྣང་ཕྱག་རྒྱ་ཆེན་པོར་འགྱུར།།ཞེས་གསུངས་སོ།།སློབ་དཔོན་ཙ་ལོ་ཀིའི་རྣམ་ཐར་དང་ལོ་རྒྱུས་སློབ་དཔོན་ཨ་བྷ་ཡཱ་ཀ་རས་མཛད་པ་རྫོགས་སོ།།།།